Иркутск аҳаирплан акаҳара зыхҟьаз атәы рҳәеит Урыстәыла Аусеилыргаратә усбарҭаҿы
13:06 24.10.2022 (ирҿыцуп: 15:28 24.10.2022)
© Sputnik / Евгений ОдиноковГубернатор Хабаровского края С. Фургал доставлен в СК РФ
© Sputnik / Евгений Одиноков/
Аусеилыргаратә усбарҭаҟны ҩ-гәаанагарак рымоуп - асамолиотныҟәцаҩцәа рыгха, атехника аангылара.
АҞӘА, жьҭаара 24 – Sputnik. Урыстәыла Аусеилыргаратә усбарҭаҿы ирҳәеит Иркутск аҳаирплан акаҳара зыхҟьаз асамолиотныҟәцаҩцәа рыгхеи аҳаиртә техника аангылареи акәзар ҟалоит ҳәа. Абри атәы аҳәоит аусбарҭа аофициалтә Telegram-канал аҟны.
Аусҭҵаарақәа цоит, иахьатәи аамҭазы амашәыр ахьыҟалаз аҭыԥаҿ агәаҭарақәа ирҿуп. Иҭырҵаауеит абылтәы, иазгәаҭоуп аусҭҵаара-амедицинатә експертиза, рҿахәы рҿырхит аҳаирнаплакы аусзуҩцәеи асамолиот зықәҳаз аҩны инхози.
Аҳаирплан Су-30 Иркутск аиланхарҭақәа рҿы игылаз ахатәы ҩны иақәҳаит амҽыша, жьҭаара 23 рзы. Аҳаирплан анкаҳаз аҩны аӡәгьы дыҟамызт, аха аԥырҩцәа рыҩџьагьы ҭахеит.
23 Жьҭаара, 18:20